ભારતને પહેલા ટી-20 મેચમાં કોહલી અને ધોનીની ગેરહાજરી વચ્ચે 110 રનનું વિજય લક્ષ્યાંક હાંસલ કરવા માટે સંઘર્ષ કરવો પડયો હતો. આ દરમિયાન ટોચના પ બેટધર સુકાની રોહિત શર્મા, શિખર ધવન, કેએલ રાહુલ, રીષિભ પંત અને મનીષ પાંડે નિષ્ફળ રહયા હતા. પદાપર્ણ કરનાર કુણાલ પંડયા અને અનુભવી દિનેશ કાર્તિકની જવાબદાભરી ઇનિંગથી ભારતને આખરે 13 દડા બાકી રાખીને પ વિકેટે જીત નસીબ થઇ હતી. મેચ બાદ સુકાની રોહિત શર્માએ સ્વીકાર્યું હતું કે ટીમ આ વિજયથી ખુશ નથી. અમે આ મેચની ભૂલમાં શીખ લેશું. બીજી તરફ પ્રવાસી વેસ્ટ ઇન્ડિઝની ટીમનો ઇરાદો બીજા ટી-20 મેચમાં બેટિંગ સુધારવાનો રહેશે. તેના નવોદિત બોલર થોમસ અને સુકાની બ્રેથવેટે સારી બોલિંગ કરીને ભારતને ભીંસમાં લીધું હતું, પણ 109 રનનો સ્કોર ઘણો ઓછો પડયો હતો.